ai4bharat/Pralekha huggingface dataset:
وزیراعظم کا دفتر
وزیر اعظم نے کسانوں کی آمدنی بڑھانے کے لیے حکومت کی کوششوں پر ایک مضمون ساجھا کیا
نئی دہلی، 03 جون 2022:
وزیراعظم جناب نریندر مودی نے narendramodi.in ویب سائٹ کا ایک مضمون شیئر کیا ہے جس میں کسانوں کی آمدنی بڑھانے کے لیے حکومت کی کوششوں کی معلومات ہیں۔
وزیر اعظم نے ٹویٹ کیا:
"مویشی پروری سے لے کر ماہی گیری تک، جنگلات سے لے کر میٹھے انقلاب تک ہماری حکومت نے متعلقہ سرگرمیوں کے ذریعے کسانوں کی آمدنی بڑھانے کے لیے بے شمار کوششیں کی ہیں۔ #8yearsOfKisanKalyan"
وزیر اعظم نے انّ داتاؤں کی فلاح و بہبود کے لیے حکومت کی عہد بستگی پر روشنی ڈالتے ہوئے مائی گوو ٹویٹ تھریڈ بھی شیئر کیا۔
وزیر اعظم نے ٹویٹ کیا:
"ملک کے انّ داتاؤں کو بااختیار بنانے سے نئے بھارت کو ایک مضبوط بنیاد مل رہی ہے۔ بیجوں سے لے کر منڈیوں تک ہر شعبے میں ان کے ہمہ جہت ترقی پر توجہ مرکوز کی ہے۔ یہ ہمارے کسان بھائیوں اور بہنوں کے عزم کا نتیجہ ہے کہ بھارت زراعت کے شعبے میں ایک نئی مثال پیش کر رہا ہے۔ #8YearsOfKisanKalyan"
وزیراعظم نے یہ بھی کہا کہ کسان بھائیوں اور بہنوں کو متعدد اسکیموں کے 100 فیصد فوائد فراہم کیے جارہے ہیں۔
وزیر اعظم نے ٹویٹ کیا:
"ہماری حکومت کسان بھائیوں اور بہنوں کو اسکیموں کے سو فیصد فوائد پہنچانے کے لیے پوری طرح عہد بستہ ہے۔ پی ایم کسان یوجنا سے لے کر ریکارڈ بجٹ مختص کرنا ہو یا پیداواری لاگت سے ڈیڑھ گنا ایم ایس پی، مٹی صحت کارڈ سے لے کر ای نام تک، ایسی بہت سی اسکیمیں ہیں جن سے ان داتاؤں کو نئی طاقت ملی ہے۔ "
وزیراعظم کا دفتر
بنگلہ دیش کی وزیراعظم شیخ حسینہ نے عام انتخابات 2019 میں عوامی اکثریتی پر مبنی رائے دہندگی حاصل کرنے کیلئے وزیراعظم مودی کو مبارکباد پیش کی
نئیدہلی۔23؍مئی۔وزیراعظم جناب نریندر مودی نے عوامی جمہوریہ بنگلہ دیش کی وزیراعظم شیخ حسینہ واجد سے بات چیت کی ہے۔
بنگلہ دیش کی وزیراعظم نے ٹیلی فون پر بات چیت کی ابتدا وزیراعظم نریندر مودی کی قیادت میں این ڈی اے حکومت کو بھارت کے عوام کے ذریعے اکثریت پر مبنی رائے دہندگی حاصل ہونے پر مبارکباد پیش کرنے کے ساتھ کی۔ ایسا کرنے والی وزیراعظم شیخ حسینہ وہ پہلی غیرملکی رہنما تھیں جنہوں نےوزیراعظم کو مبارکباد پیش کی اور اس طریقے سے بھارت اور بنگلہ دیش کے مابین غیرمعمولی قریبی اور دوستانہ تعلقات کا اظہار ہوا اور یہ بھی ظاہر ہوا کہ دونوں رہنماؤں کے مابین بہترین روابط استوار ہیں۔
دونوں رہنماؤں نے بھارت بنگلہ دیش تعلقات کو نئی بے مثال بلندیوں تک لے جانے کاعہد کیا۔ انہوں نے سلامتی کاروبار ، نقل وحمل ، توانائی اور عوام سے عوام کے مابین تعلقات کے شعبوں میں جاری منصوبوں کو تیزی سے مکمل کرنے کی اہمیت پر زور دیا تاکہ باہمی شراکت داری کو مزید مستحکم بنایا جاسکے۔ آئندہ تین برسوں کے دوران ایسا کرنا بنگ بندھو شیخ مجیب الرحمن کی پیدائش کے 100 سال مکمل ہونے کے لحاظ سے بھی اہم ہوگا جو 2020 میں مکمل ہوں گے اور 2021 میں بنگلہ دیش کی آزادی کی پچاسویں سالگرہ بھی ہوگی۔
دونوں رہنماؤں نے پہلی فرصت میں ملاقات کیلئے تاریخوں کی شناخت پر بھی اتفاق کیا تاکہ باہمی تعلقات کو آگے بڑھانے کیلئے کام شروع کیا جاسکے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔۔ع ن
U-2190
(Visitor Counter : 46
وزارتِ تعلیم
آئی آئی ٹی ادارے اساتذہ کی ہنرمندی میں بہتری لانے کے لیے این آئی ٹی ٹی ٹی آر کو سرپرستی فراہم کریں گے
نئی دہلی، 23 مئی 2022:
مرکزی وزیر تعلیم جناب دھرمیند پردھان نے آج وزارت تعلیم کے سینئر افسران اور آئی آئی ٹی مدراس کی فیکلٹی کے ساتھ اساتذہ کی تعلیم کے بارے میں دی گئی ایک پرزنٹیشن کا جائزہ لیا۔
تبادلہ خیالات کے دوران، جناب پردھان نے مشورہ دیا کہ آئی ئی ٹی اداروں کو چاہئے کہ وہ اساتذہ کی ہنرمندی کو بہتر بنانے کے لیے نیشنل انسٹی ٹیوٹ آف ٹکنیکل ٹیچرس ٹریننگ اینڈ ریسرچ  کو سرپرستی فراہم کریں۔ انہوں نے کہا کہ اساتذہ کو مستقبل کی چنوتیوں کے لیے تیار کرنے کی غرض سے انہیں لازمی ہنرمندی سے آراستہ کرنے کے لیے تکنالوجی کو بروئے کار لایا جانا چاہئے۔ انہوں نے کہا کہ اس پہل قدمی کو آگے بڑھانے کے لیے ضروری انتظامی ڈھانچہ تیار کیا جائے۔ انہوں نے تعلیمی شعبے، صنعت اور پالیسی سازوں کے درمیان بہتر تال میل قائم کرنے کے لیے کام کرنے کی بھی اپیل کی۔
زراعت اور کاشتکاروں کی فلاح و بہبود کی وزارت
مرکزی وزیر زراعت نے انڈین ویٹرنری ریسرچ انسٹی ٹیوٹ کے کانووکیشن کی تقریب میں شرکت کی
مویشیوں اور ان کی صحت کا خیال رکھنا ہمارا فرض ہے: جناب نریندر سنگھ تومر
آزادی کے امرت کال کے دوران ہندوستان کو بہترین ملک بنانے میں سب کو اپنا تعاون پیش کرنا چاہئے: وزیر زراعت
ہندوستان کے مویشیوں کے علاج سے متعلق تحقیقی ادارہ ، عزت نگر  کا 10 واں کانووکیشن آج مرکزی وزیر برائے زراعت اور کسانوں کی بہبود جناب نریندر سنگھ تومر کے بطور مہمان خصوصی شرکت کے ساتھ منعقد ہوا۔ اس موقع پر خطاب کرتے ہوئے جناب تومر نے کہا کہ وزیر اعظم جناب نریندر مودی کی قیادت میں حکومت ہند ملک کو بدلنے اور آگے بڑھانے کے لیے پوری لگن کے ساتھ کام کر رہی ہے۔
جناب تومر نے کہا کہ آزادی کا امرت مہوتسو کے موقع پر ہر کسی کو اپنی پرانی قراردادوں کو مکمل کرنا ہوگا اور ساتھ ہی نئی قراردادوں پر کام شروع کرنا ہوگا۔ جب تک ہندوستان ملک کی آزادی کے 100 سال  مکمل کرے گا، ہندوستان کو دنیا کی بہترین قوم کے طور پر ثابت ہونا چاہئے۔ اس کے لیے ادارے اور طلبہ سب مل کر ملک و قوم کے لیے اپناتعاون پیش کریں۔
کانووکیشن میں ڈگریاں حاصل کرنے والوں کو مبارکباد دیتے ہوئے جناب تومر نے کہا کہ تعلیمی ادارے نوجوانوں کی ترقی میں اہم کردار ادا کرتے ہیں اور طلباء بہترین تعلیم حاصل کرکے فخر محسوس کرتے ہیں۔
فطرت اور جانوروں کے درمیان تعلق کو اٹوٹ قرار دیتے ہوئے جناب تومر نے کہا کہ انسانوں کے ساتھ ساتھ مویشیوں اور پرندوں کا خیال رکھنا اور ان کی صحت کا خیال رکھنا ہمارا فرض ہے۔ جانوروں کی بہت اہمیت ہے، اس لیے ہم جانوروں کو مویشی کہہ کر مخاطب کرتے ہیں۔ ہندوستان میں مویشیوں کی کل آبادی 535.78 ملین ہے اور پولٹری کی آبادی 851.18 ملین ہے، جو تقریباً ہماری آبادی کے برابر ہے۔ ملک کی مویشیوں کی دولت نہ صرف عددی اعتبار سے بلکہ جینیاتی تنوع کے لحاظ سے بھی کافی مالا مال ہے۔
جناب تومر نے کہا کہ زراعت کا شعبہ صرف دیگر متعلقہ شعبوں بشمول مویشی پروری ، مہال پروری اور ماہی پروری کے ساتھ مکمل ہو سکتا ہے۔ ملک کی ترقی کے لیے زراعت کے ساتھ ساتھ مویشی پروری سمیت دیگر شعبوں میں بھی ذمہ داری سے کام کرنا ہوگا۔ جانوروں کی افزائش نسل کو بہتر بنانا، انہیں صحت مند رکھنا وقت کی اہم ضرورت ہے۔ جب دودھ دینے والے مویشیوں میں بیماری پیدا ہوتی ہے تو لوگ بھی اس سے متاثر ہوتے ہیں۔ مویشی پروری کے شعبے کی اہمیت کو مدنظر رکھتے ہوئے، وزیر اعظم جناب نریندر مودی نے آتم نر بھر بھارت  مہم کے تحت 15000 کروڑ روپے کے خصوصی پیکج کا انتظام مویشی پروری کے بنیادی ڈھانچے کے فنڈ کی شکل میں کیا ہے۔ جناب تومر نے بتایا کہ حال ہی میں دیسی ویکسین  کا آغاز کیا گیا ہے تاکہ مویشیوں کو جلد کی گانٹھ کی بیماری سے بچایا جا سکے۔
اس موقع پر جناب تومر نے زراعت کے مرکزی وزیر مملکت جناب کیلاش چودھری، سابق مرکزی وزیر اور بریلی کے رکن پارلیمنٹ جناب سنتوش کمار گنگوار، آئی سی اے آر کے ڈپٹی ڈائریکٹر جنرل  ڈاکٹر بھوپیندر ناتھ ترپاٹھی، آئی وی آر آئی کے ڈائریکٹر ڈاکٹر تریوینی دت اور دیگر معززین کی موجودگی میں ڈگریاں اور ایوارڈ پیش کیے۔
تقریب کے دوران آئی وی آر آئی کی طرف سے تیار کردہ تین ٹیکنالوجیز جاری کی گئیں۔ ڈاکٹر مہیندر پال یادو، ڈاکٹر کمل مال بوجربروا اور ڈاکٹر انیل کمار سریواستو کو ہندوستان کے مویشیوں کے علاج سے متعلق تحقیقی ادارہ  کی وگیان-وریدھی  کی ڈگری سے نوازا گیا ہے۔
جناب تومر نے آئی وی آر آئی کمپلیکس میں سوامی وویکانند آڈیٹوریم کا بھی افتتاح کیا۔
۔۔۔۔۔۔۔۔۔۔۔۔۔۔
۰۰۰۰۰۰۰۰

U-9468
(Visitor Counter : 101
صحت اور خاندانی بہبود کی وزارت
ہندوستان نے 18 کروڑ سے زیادہ جانچ کے ساتھ ٹیسٹنگ میں بے مثال اضافہ درج کیا
15 ریاستوں/ مرکز کے زیر انتظام علاقوں میں مثبت مریضوں کی شرح قومی اوسط سے کم
تیسرے ملک گیر وسیع ڈرائی رن میں 33 ریاستیں/ مرکز کے زیر انتظام علاقے، 615 اضلاع، 4895 ایسے مقامات شامل، جہاں پہلے سے پروگرام جاری ہے
ہندوستان نے کووڈ-19 کی مجموعی طور پرجانچ کی تعداد میں غیر معمولی اضافہ کا مظاہرہ کیا ہے۔ آج ٹیسٹوں کی مجموعی تعداد نے 18 کروڑ  کا ہندسہ پار کرلیا ہے۔
گزشتہ 24 گھنٹوں میں 916951 جانچ کی گئیں۔
جانچ کے بنیادی ڈھانچے میں ملک گیر پیمانے پر کی گئی توسیع نےجانچ کی تعداد میں تیزی سے ہوئے اضافے میں اہم کردار ادا کیا ہے۔ 1201 سرکاری لیباریٹریز اور 1115 پرائیوٹ لیباریٹریز سمیت ملک میں 2316 ٹیسٹنگ لیب کے ساتھ ،یومیہ جانچ صلاحیت میں معقول اضافہ ہوا ہے۔
مستقل بنیاد پر کی جارہی وسیع جانچ کے نتیجے میں قومی سطح پر تومثبت مریضوں کی شرح میں کمی واقع ہوئی ہے۔
جانچ کی کل تعداد 18 کروڑ کا ہندسہ پار کرنے کے ساتھ ہی مجموعی شرح میں کمی کا دور جاری ہے۔ قومی سطح پر آج مثبت مریضوں کی شرح 5.79 فیصد ہے۔ گذشتہ پانچ مہینوں کے دوران یہ 8.93 فیصد کم ہوکر اب 5.79 فیصد رہ گئی ہے۔
15 ریاستوں/ مرکزی کے زیر انتظام علاقوں میں مثبت مریضوں کی شرح قومی سطح سے کم ہے۔ بہار میں مثبت مریضوں کی شرح 1.44 ہے جو سب سے کم ہے۔
ہندوستان میں جانچ کا فیصد آج 130618.3فی ملین ہے۔ جانچ کے بنیادی ڈھانچے میں اضافے کے ساتھ، ٹی پی ایم میں بھی تیزی سے اضافہ درج ہوا ہے۔
22 ریاستوں/ مرکز کے زیر انتظام خطوں میں قومی اوسط کے مقابلے فی دس لاکھ کی آبادی جانچ میں بہتری درج کی گئی ہے۔
قومی اعداد وشمار کے مقابلے 13 ریاستوں اور مرکز کے زیر انتظام علاقوں میں فی ملین آبادی کم جانچ ہوئی ہے اور ان علاقوں میں زیادہ جانچ کئے جانے کی ضرورت ہے۔
ہندوستان میں اس مدت میں 19253 نئے مریض صحتیاب ہوئے ہیں، جس کی وجہ سے فعال معاملوں میں کمی واقع ہوئی ہے۔ ہندوستان میں موجودہ فعال 224190 معاملوں میں کل معاملوں کا فیصد 2.15 ہے۔
مجموعی طور پر آج 10056651 مریض صحتیاب ہوئے ہیں۔ صحتیاب ہونے والے مریضوں کی شرح میں بہتری آئی ہے اور یہ شرح 96.41 فیصد پر آگئی ہے۔ صحتیاب اور فعال معاملوں کے مابین فرق مسلسل بڑھ رہا ہے اور فی الحال س کی سطح 9832.461 ہے۔
صحتیاب ہونے والے نئے معاملوں میں سے 78.89 فیصد معاملات میں دس ریاستوں / مرکز کے زیر انتظام علاقوں کی حصہ داری رہی۔
کیرالہ میں 5324 کووڈ مریض صحتیاب ہوئے ہیںوہیں مہاراشٹر اور مغربی بنگال میں بالترتیب 2890 اور 1136مریضوں کے صحتیاب ہونے رپورٹ ہے۔
گذشتہ 24 گھنٹوں میں 18222 معاملے درج کئے گئے۔
10ریاستوں /مرکز کے زیر انتظام علاقوں سے79.83فیصد نئے معاملے درج کئے گئے ہیں۔
کیرالہ میں گذشتہ 24 گھنٹوں میں 5142 معاملے درج کئے گئے ہیں۔ جبکہ مہاراشٹر میں3693نئے معاملے درج کئے گئے۔ وہیں کرناٹک میں کل 970 یومیہ معاملے درج ہوئے ہیں۔
گذشتہ 24 گھنٹوں میں 228 اموات درج کی گئی ہیں۔ ان میں 76.32 فیصد 10 ریاستوں/ مرکز کے زیر انتظام علاقوں سے ہیں۔
مہاراشٹر میں 73 اموات ہوئی ہیں، وہیں کیرالہ میں 23اور مغربی بنگال میں 21 مریضوں کی موت ہوئی ہے۔
ملک بھر میں بلا روکاوٹ اور باآسانی ٹیکہ کاری کی تمام تیاریوں کو یقینی بنانے کے لئے ملک گیر سطح پر تیسرے وسیع ماک ڈرل کا انعقاد کل کیا جائے رہا ہے۔ اس کے تحت 33 ریاستوں/ مرکز کے زیر انتظام علاقوں کے 615 اضلاع کے ان 4895 مقامات کو شامل کیا گیا ہے جہاں پہلے سے پروگرام جاری ہے۔
شہری ہوابازی کی وزارت
گھریلو پروازوں کے لیے کرایے کے بینڈز میں 24 فروری، 2021 تک توسیع کی گئی
روزانہ مسافروں کی تعداد 2 لاکھ سے زیادہ ہوئی
نئی دہلی، 05نومبر ،2020 / فیئر بینڈز جن کے اندر ایئرلائنز کو کام کاج کرنا ہوتا ہے ان میں شہری ہوا بازی کی وزارت نے 24 فروری ، 2021 تک توسیع کر دی ہے۔ یہ فیئر بینڈز 21 مئی ، 2020 کو نافذ کیے گیے تھے۔
روزانہ مسافروں کی تعداد یکم نومبر ، 2020 کو 2.05 لاکھ ہو گئی ہے۔ جب مئی 2020 میں گھریلو شہری ہوا بازی شروع ہوئی تھی تو ایئرلائنز معمول کی گنجائش کی محض 33 فیصد پروازیں چلا سکتی تھیں ۔ اس وقت ، روزانہ مسافروں کی اوسط تقریباً 30 ہزار تھی۔ اس حد میں اضافہ کر کے 26 جون، 2020 کو 45 فیصد کر دیا گیا تھا۔ اس کے بعد اس حد میں مزید اضافہ کر کے اسے 2 ستمبر 2020 کو 60 فیصد کر دیا گیا۔ فی الحال ایئر لائنز اپنی گنجائش کی 60 فیصد پروازیں چلا سکتی ہیں۔
شہری ہوا بازی کی وزارت روزانہ مسافروں کی تعداد پر نظر رکھے ہوئے ہے اور امید ہے کہ تہواروں کے دنوں کی وجہ سے مسافروں کی تعداد میں اضافہ ہوگا اور چونکہ مسافروں کی تعداد میں اضافہ ہوگا ، لہذا زیادہ سے زیادہ حد میں ، آئندہ دنوں میں معمول کی گنجائش کی 70 سے 75 فیصد پروازیں چلائی جائیں گی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 6986
(Visitor Counter : 96
وزیراعظم کا دفتر
وزیراعظم نے آسیان کے وزرا خارجہ اور نمائندوں سے ملاقات کی
وزیراعظم جناب نریندر مودی نے آج آسیان کے وزرا خارجہ اور نمائندوں سے ملاقات کی۔
وزیراعظم نے ٹوئیٹ کیا:
‘‘انہوں نے آسیان ملکوں کے وزرا خارجہ اور نمائندوں کے ساتھ خوشگوار ملاقات کی جب کہ ہم ہندوستان اور آسیان کے درمیان قریبی تعاون کے 30 سال پورا ہونے کا جشن منارہے ہیں۔’’
سماجی انصاف اور تفویض اختیارات کی وزارت
پوسٹ میٹرک اسکالرشپ-ایس سی اسکیم کے تحت 2021-2022 کے دوران 5,24,852 مستفیدین کا احاطہ کیا گیا اور 1222.67 کروڑ روپےخرچ کئے گئے
محکمہ ریاست مہاراشٹرا سمیت پورے ملک میں درج فہرست ذات کے طلبا کے لئے مرکزی اعانت والی اسکالرشپ اسکیموں کو نافذ کر رہا ہے۔
سوال کے حصہ  اور  کا جواب ضمیمہ میں شامل ہے۔
ضمیمہ
ہندوستان میں تعلیم کے لیے درج فہرست ذاتوں سے تعلق رکھنے والےطلبا کو پوسٹ میٹرک اسکالرشپ کے تحت  اسکیم اور پری میٹرک اسکالرشپ اسکیم برائے ایس سی طلبا اور دیگر ، اسکالرشپ اُن ایس سی طلباء کو فراہم کیے جاتے ہیں جن کے والدین کی سالانہ آمدنی 2.5 لاکھ روپے سالانہ سے کم ہے۔ پی ایم ایس-ایس سی اسکیم کے تحت لازمی طور پر ناقابل واپسی فیس فراہم کی جاتی ہے جس میں کورس کی ٹیوشن فیس اور میٹرک کے بعد کے مرحلے میںیعنی کلاس 11 کے بعد سے تعلیم حاصل کرنے والے طلباء کیلئے تعلیمی الاؤنس بھی شامل ہے۔ پری میٹرک اسکالرشپ اسکیم کے تحت برائے ایس سی طلبا اور دیگر 9ویں اور 10ویں کلاس میں پڑھنے والے اہل طلبا کو تعلیمی الاؤنس فراہم کی جاتی ہے۔
پی ایم ایس-ایس سی کے تحت، سال 2020-2019 کے لیے ریاست کو کوئی مرکزی امداد جاری نہیں کی گئی تھی کیونکہ سال کے لیے ان کا مطالبہ ان کی اُس ذمہ داری کے اندر تھاجس کے وہ پابند ہیں۔ سال 2021-2020 میں ریاست کو 558 کروڑ روپے جاری کیے گئے جس کے لیے ریاستی حکومت کیطرف سے مکمل رقم کے استعمال کا سرٹیفکیٹ پیش کیا گیا ہے۔ سال 2022-2021 کے لیے نظرثانی شدہ اسکیم کے رہنما خطوط کے مطابق 422.42 کروڑ روپے کا مرکزی حصہ ڈی بی ٹی کے ذریعے 2,17,149 طلباء کے استفادہ کنندگان کے بینک اکاؤنٹ میں جاری کیے گئے ہیں۔ مہاراشٹر کی ریاستی حکومت کے ذریعہ فراہم کردہ معلومات کے مطابق، پچھلے تین برسوں کے دوران کئے جانے والے اخراجات  اور استفادہ کنندگان پی ایم ایس-ایس سی اسکیم کے تحت حسبِ ذیل ہیں۔
|
|
سال
|
|
اخراجات 
|
|
فائدہ اٹھانے والوں کا احاطہ
|
|
2019-20
|
|
1053.37
|
|
3,78,426
|
|
2020-21
|
|
372.08
|
|
1,56,453
|
|
2021-22
|
|
1222.67
|
|
5,24,852
ایس سی طلباء کے لیے پری میٹرک اسکالرشپ اسکیم کے تحت 2014-2013 اور 2015-2014 کے دوران ریاست کو 179.32 کروڑ روپے جاری کیے گئے۔ریاستی حکومت کی طرف سے فراہم کردہ معلومات کے مطابق اس رقم میں سےریاست نے سال 2014-2013 سے 2018-2017 کے لیے وظائف کی تقسیم کے لیے 98.59 کروڑ روپے کا استعمال کئے۔ سال 2019-20 کے دوران 99,200 مستفیدین کے لیے 23.32 کروڑ روپے اور سال 2022-2021 کے دوران 28.05 کروڑ روپے 80142 مستفیدین کے لیے۔ مزیدیہ کہ 2020-21 کے دوران اسکیم کے تحت کوئی خرچ نہیں کیا گیا۔ علاوہ ازیں جیسا کہ ریاستی حکومت نے مطلع کیا ہے 2020-2019، 2021-2020 اور 2022-2021 کے دوران اسکیم کے تحت کوئی ریاستی فنڈ خرچ نہیں کیا گیا۔ روپے 29.36 کروڑ روپے کی مرکزی امداد اب بھی ریاستی حکومت کے پاس غیر خرچ شدہ بقایا کے طور پر دستیاب ہے۔
یہ اطلاع سماجی انصاف اور تفویض اختیارات کے وزیر مملکت جناب اے نارائن سوامی نے آج راجیہ سبھا میں ایک تحریری جواب میں دی۔
وزیراعظم کا دفتر
وزیراعظم نے تمام لوگوں اور خاص طور پر کچھی برادری کو اشادھی بج کے موقع پر مبارک باد دی
وزیراعظم جناب نریندر مودی نے اشادھی بج کے اہم موقع پر تمام لوگوں اور خاص طور پر پوری دنیا میں پھیلی ہوئی تحرک پذیر کچھی برادری کو مبارک باد دی ہے۔
وزیر اعظم نے اپنی ایک ٹوئیٹ میں کہا۔
‘‘ اشادھی بج کے پرمسرت موقع پر تمام لوگوں اور خاص طور پر پوری دنیا میں پھیلی ہوئی تحرک پذیر کچھی برادری کو مبارک باد دیتا ہوں، امید ہے کہ آنے والے سال میں یہ ہر کسی کی زندگی میں امن ، مسرت اور اچھی صحت لے کر آئے گا۔’’
امور داخلہ کی وزارت
مرکزی ٹیم سیلاب سے ہونے والے نقصانات کا تخمینہ لگائے گی
نئی دلّی ،16 ستمبر / امورِ داخلہ کے وزیر مملکت جناب نتیا نند رائے نے آج راجیہ سبھا میں ایک سوال کا تحریری جواب دیتے ہوئے ایوان کو بتایا کہ آفات کے بندوبست کی بنیادی ذمہ داری ریاستی حکومتوں پر عائد ہے ۔ متعلقہ ریاستی حکومتیں سیلاب سمیت قدرتی آفات کے پیش نظر صورتِ حال کی نزاکت کے مطابق نقصانات کے جائزے / تخمینے کا کام کرتی ہیں اور راحتی اقدامات اٹھاتی ہیں ۔ ریاستی حکومتیں یہ اقدامات اسٹیٹ ڈزاسٹر ریسپونس فنڈ  سے حکومتِ ہند کے منظور شدہ ضابطوں اور اشیاء کے لئے استعمال کرتی ہیں ۔ شدید قسم کی آفت کے لئے اضافی مالی امداد حکومتِ ہند کی طرف سے نیشنل ڈزاسٹر ریسپونس فنڈ  سے مقررہ ضابطوں کے تحت دی جاتی ہے ، جو بین وزارتی مرکزی ٹیم  کے تخمینے پر مبنی ہوتی ہے ۔
فوری معاملات میں امورِ داخلہ کی وزارت نے ریاستی حکومتوں کی طرف سے میمورنڈم موصول ہونے سے پہلے ہی سیلاب سے متاثرہ 9 ریاستوں یعنی آسام ، اروناچل پردیش ، بہار ، کرناٹک ، مدھیہ پردیش ، مہاراشٹر ، سکم ، اڈیشہ اور اتر پردیش کے لئے پہلے ہی علیحدہ علیحدہ بین وزارتی مرکزی ٹیمیں  تشکیل دے دی ہیں ۔
ریاستوں کے متاثرہ افراد کی مدد کی خاطر مرکزی حکومت نے اتر پردیش ، بہار اور آسام سمیت تمام ریاستوں کے لئے متاثرہ علاقوں میں سیلاب سمیت مقررہ قدرتی آفات کی وجہ سے ضروری امداد کے بندوبست کے لئے سال 21-2020 ء کے لئے ایڈوانس میں اسٹیٹ ڈزاسٹر رِسک مینجمنٹ فنڈ میں مرکز کے حصے  کے طور پر 11565.92 کروڑ روپئے کی رقم متاثرہ ریاستوں کے لوگوں کی مدد کے لئے جاری کر دی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 5481
(Visitor Counter : 67
زراعت اور کاشتکاروں کی فلاح و بہبود کی وزارت
پی ایم کسان مان دھن یوجنا کے تحت 18 لاکھ سے زیادہ کسان رجسٹرڈ ہیں : جناب نریندر سنگھ تومر
نئی دہلی 20 نومبر۔ زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ چھوٹے اور بہت چھوٹے کسانوں  کو سماجی تحفظ فراہم کرانے کے مقصدسے حکومت نے مرکزی شعبے کی ایک نئی اسکیم یعنی پردھان منتری کسان مان دھن یوجنا  شروع کی ہے ، کیونکہ ان کسانوں کے پاس بڑھاپے کے لئے یا تو بہت کم بچت ہوتی ہے یا بالکل نہیں ہوتی اور یہ اسکیم ، ان کا روزگار ختم ہوجانے کے بعد انہیں مدد فراہم کرانے کے لئے بھی ہے ۔اس اسکیم کے تحت 60سال کی عمر کا ہوجانے پر اہل چھوٹے اور بہت چھوٹے کسانوں کو چند شرطیں پور ی کرنے پر کم از کم 3000 روپے کی مقررہ پنشن فراہم کرائی جاتی ہے ۔ یہ ایک رضاکارانہ اور تعاون والی پنشن اسکیم ہے ،جس کے شروع ہونے کی عمر 18سے 40 سال تک ہے ۔ استفاد ہ کنندگان لائف انشورنس کارپوریشن آف انڈیا  کے ذریعہ چلائے جانے والے ایک پنشن فنڈ کوسبسکرائب کرکے اسکیم کی رکنیت حاصل کرنی پڑتی ہے۔استفادہ کنندگان کو اسکیم لینے کے وقت عمر کے لحاظ سے پنشن فنڈ میں ماہانہ 55روپے سے 200روپے تک جمع کرانے پڑتے ہیں ۔ مرکزی حکومت بھی اس کے برابر ہی رقم فنڈ میں جمع کراتی ہے۔ یہ اسکیم رضاکارانہ طریقے سے یا روپے جمع کرانے میں ناکامی پر یا موت ہوجانے پر ختم ہوجاتی ہے ۔اسکیم کے خاتمے پر استفادہ کنندہ کو اس کے ذریعہ جمع کرائی گئی رقم واپس لوٹادی جائے گی جبکہ حکومت کے ذریعہ جمع کرائی گئی رقم ایل آئی سی فنڈ میں چلی جائے گی۔سبسکرائبر کے مرنے پر اس کے ورثا کو اس صورت میں خاندانی پنشن کے طورپر پنشن کا 50فیصد حصہ دیا جائے گا کہ وہ پہلے ہی اس اسکیم کے استفادہ کنندہ نہ ہو ں ۔ اقساط جمع کرانے کی مدت کے دوران سبسکرائبر کی موت ہونے پر اس کی بیوی /شوہر چاہے تو اس کو مستقل طریقے سے اقساط جمع کراتے ہوئے اسکیم کو جاری رکھنے کا اختیار ہوگا۔
ملک کے تمام چھوٹے اور بہت چھوٹے کسان جو 18 سال کی عمر کے ہوچکے ہیں یا 40 سال کی عمرتک کے ہیں اور نا اہلی کے معیار ات کےدائرے میں نہیں آتے ،اس اسکیم کا فائدہ حاصل کرسکتے ہیں ۔
اس اسکیم کا مقصد تقریباََ تین کروڑاستفادہ کنندگان کو فائدہ پہنچانا ہے ۔ 14نومبر 2019 تک اس اسکیم کے تحت 18 لاکھ 29 ہزار 469 کسان رجسٹرڈ کئے گئے ہیں۔ جن میں 61 ہزار 496 کسان گجرات کے ہیں۔
اس یوجنا کے تحت چھوٹے اور بہت چھوٹے کسانوں کے ذریعہ جمع کرائی جانے والی رقم اور مرکزی حکومت کے ذریعہ جمع کرائی جانے والی رقم کا تناسب 1:1 کا ہے ۔ اس اسکیم کے تحت حکومت ماہانہ اتنی ہی رقم جمع کراتی ہے جتنی کہ کسان جمع کراتا ہے جو کہ اسکیم میں شامل ہونے کی عمر کے مطابق 55روپے سے 200روپے کے درمیان ہوتی ہے ۔
لائف انشورنس کارپوریشن آف انڈیا اس اسکیم کے لئے پنشن فنڈ منیجر ہے ۔
پی ایم –کے ایم وائی اسکیم کا مقصد تقریباََ تین کروڑ چھوٹے اور بہت چھوٹے کسانوںکو فائدہ پہنچانا ہے ۔
اس کے لئے سال 20-2019 کے لئے بجٹ میں 900 کروڑروپے مختص کئے گئے ہیں۔ اس اسکیم کے تحت ریاست وار فنڈ مختص نہیں کئے گئے ہیں۔
اس اسکیم کی تشہیر الیکٹرانک اور پرنٹ میڈیا کے علاوہ سوشل میڈیا کے ذریعہ بھی بڑے پیمانے پر کی جارہی ہے۔ نافذ کرنے والی ایجنسیوں ، ریاست / مرکز کے زیر انتظام خطوں کی حکومتوں اور کامن سروس سینٹر  کو بھی ان کے اپنے ذرائع کے ساتھ تشہیر میں شامل کیا گیا ہے ۔گاؤں کی سطح کی صنعتوں  اور سی ایس سی ، جوکہ میدان میں جاکر کام کرنے والی ایجنسیاں ہیں ، کو بھی اسکیم کے تحت زیادہ سے زیادہ کسانوں کو شامل کرنے کے لئے تحریک فراہم کرا ئی جارہی ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اگ۔ رم
U-5203
(Visitor Counter : 70
وزارت دفاع
رکشا راجیہ منتری جناب شری پد نائک نے نو رتن دفاعی سرکاری دائرۂ کار کی صنعت یعنی بھارت الیکٹرانک لمیٹیڈ کی بنگلور یونٹ کا دورہ کیا
نئی دہلی، 22 اگست / رکشا راجیہ منتری جناب شری پد نائک نے 21 اگست ، 2019 ء کو نو رتن دفاعی سرکاری دائرۂ کار کی صنعت یعنی بھارت الیکٹرانکس لمیٹیڈ  کی بنگلور اکائی کا دورہ کیا ۔ موصوف نے اس اکائی میں کئے جا رہے کام اور اس کی سہولتوں وغیرہ کا معائنہ کیا۔
جناب شری پد نائک نے سوپر کمپوننٹس مینوفیکچرنگ سہولت کا معائنہ کیا ، جہاں از حد اہم اور ٹیکنا لوجی کے لحاظ سے ترقی یافتہ الیکٹرانک پرزے اور مصنوعات تیار کی جاتی ہیں ۔ بی ای ایل اندرونِ ملک مائکرو ویو ماڈیولس / مصنوعات تیار کرتا ہے ، جو اس سے قبل امریکہ ، برطانیہ اور فرانس جیسے ممالک سے درآمد کی جاتی تھیں ۔
رکشا راجیہ منتری کو اس صنعت کی شمسی بجلی مینوفیکچرنگ سہولت سے بھی روشناس کرایا گیا ، جو عالمی سطح کی مونو کرسٹالائن سولر سیل اور شمسی پینل مینوفیکچرنگ سہولت کی حامل یونٹ ہے ۔ بی ای ایل کی تجویز ہے کہ آئندہ برسوں میں اپنی مینوفیکچرنگ کی صلاحیت اور سہولت کو توسیع دے کر 200 میگاواٹ تک پہنچا دے ۔
جناب شری پد نائک نے بری فوج کی راڈار آؤٹ ڈور سہولت بھی بہ نفس نفیس معائنہ کی ، جہاں شِلکا اَپ گریڈ  اور ویپن لوکیٹنگ راڈار رکشا راجیہ منتری کو دکھایا گیا ۔ انہوں نے نیئر فیلڈ اینٹینا ٹسٹ رینج کی پیش رفت پر بھی نظر ثانی کی ۔ یہ اصلاً ، پیمائشی سہولت ہے ، جو کسی بھی اینٹینا کی کارکردگی کو ناپ سکتی ہے ۔
بحری نظام کا ریئل ٹائم آپریشن – یعنی ساحلی نگرانی نظام بھی رکشا راجیہ منتری جی کو دکھایا گیا ۔ بھارت کے وسیع ساحلی علاقے میں اس کی تنصیب کی گئی ہے اور بی ای ایل نے اس کے لئے ساحلی نگرانی نظام سپلائی کیا ہے ، جو کوسٹ گارڈ کو سونپا گیا ہے ۔ بھارت کے ساحلی علاقوں میں مخصوص سنسر والے اسٹیٹکس سلسلے بھی قائم کئے گئے ہیں اور یہ فی الوقت کمان اور کنٹرول مراکز سے کام کر رہے ہیں ۔
اس سے قبل ، جناب شری پد نائک کو ڈائرکٹر  جناب ونے کمار کٹیار نے بی ای ایل کے کام کاج کے بارے میں عمومی جانکاری فراہم کی ۔ انہوں نے اِس اکائی کی کارکردگی کی تفصیلات بیان کیں ، اس کی مینوفیکچرنگ سہولتوں ، اہم مصنوعات ، سی ایس آر پہل قدمیوں اور ہمہ گیر / سبز توانائی کے سلسلے میں کئے گئے اقدامات کا خاکہ پیش کیا ۔
رکشا راجیہ منتری نے بی ای ایل – بنگلور کی کار کردگی پر مسرت کا اظہار کیا اور کہا کہ اس اکائی کو اپنا اچھا کام جاری رکھنا چاہیئے ۔
بی ای ایل کے چیئر مین اور مینجنگ ڈائرکٹر جناب ایم وی گواتما اور بی ای ایل کے دیگر ڈائرکٹر حضرات اور ایچ اے ایل ، بی ای ایم ایل اور ایم آئی ڈی ایچ اے این آئی کے چیف مینجنگ ڈائرکٹر حضرات بھی اس موقع پر موجود تھے ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔
U. No. 3830
(Visitor Counter : 36
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری مہم کے تحت اب تک مجموعی طور پر 93کروڑ سے زیادہ ٹیکے لگائے جاچکے ہیں
گزشتہ 24 گھنٹوں کے دوران 50.17 لاکھ خوراکیں دی گئیں
سردست صحت یابی کی شرح 97.96 فیصد ہے جو مارچ 2020 کے بعد سے سب سے زیادہ
گزشتہ 24 گھنٹوں کے دوران 21,257 نئے معاملات درج کئے گئے
اب بھارت میں زیر علاج مریضوں کی تعداد  ہے جو کہ کل معاملات کا 0.71 فیصد ہے
جانچ کے بعد متاثر پائے جانے و الے مریضوں کی ہفتہ وار شرح فیصد ہےجو کہ پچھلے 105 دنوں سے 3 فیصد سے بھی کم ہے
آج صبح 7 بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 50,17,753 افراد کوکووڈ کے ٹیکے لگائے گئے۔ جس کے ساتھ ہی ہندوستان میں کووڈ-19 کی ٹیکہ کاری کی مہم نے 93 کروڑ  کے عظیم نشانے کو پار کرلیا ہے۔اس نشانےکو حاصل کرنے کیلئے 90,68,525 سیشنوں کا انعقاد کیا گیا۔
آج صبح 7 بجے تک موصول ہونےوالی عبوری رپورٹ کے مطابق مجموعی اعداد وشمار حسب ذیل ہیں:
|
|
حضظان صحت سے متعلق کارکنان
|
|
پہلی خوراک
|
|
1,03,74,633
|
|
دوسری خوراک
|
|
89,78,960
|
|
صف اول کے صحت کارکنان
|
|
پہلی خوراک
|
|
1,83,57,144
|
|
دوسری خوراک
|
|
1,52,22,373
|
|
18 سال سے 44 سال تک کی عمر کے افراد
|
|
پہلی خوراک
|
|
37,67,64,208
|
|
دوسری خوراک
|
|
9,56,87,462
|
|
45 سال سے 59 سال تک کی عمر کے افراد
|
|
پہلی خوراک
|
|
16,35,63,468
|
|
دوسری خوراک
|
|
8,09,12,829
|
|
60 سال سے زیادہ عمر کے افراد
|
|
پہلی خوراک
|
|
10,34,70,003
|
|
دوسری خوراک
|
|
5,83,86,111
|
|
میزان
|
|
93,17,17,191
گزشتہ24 گھنٹوں کے دوران 24,963 مریض شفایاب ہوئے ہیں،جس کے ساتھ ہی شفایاب ہونے والے افراد کی کل تعداد 3,32,25,221 تک پہنچ گئی۔
اس کے نتیجے کے طور پر ہندوستان میں شفایاب ہونے والوں کی شرح اس وقت 97.96 فیصد ہے،جو مارچ 2020 کے بعد سے اب تک کی سب سے زیادہ شرح ہے۔
مرکز اور ریاستوں اور مرکز کے زیر انتظام علاقوں کی طرف سے پائیدار اورمتحدہ کوششوں کے نتیجے میں روزانہ 50 ہزار سے کم نئے معاملات درج ہونے کا رجحان قائم ہے۔پچھلے لگاتار 103 دنوں سے اسی رجحان کی خبریں موصول ہوتی رہی ہے۔
گزشتہ 24 گھنٹوں کے دوران 21,257 نئے معاملات درج کئے گئے۔
اس وقت زیر علاج مریضوں کی کل تعداد 2,40,221 ہےجو کہ ملک کے کل متاثرہ معاملوں کا 0.71 فیصد ہے۔205دن کے بعدسے مریضوں کی یہ سب سے کم تعداد ہے۔
ملک بھر میں نمونوں کی جانچ کی تعداد میں برابر اضافہ کیاجارہا ہے۔گزشتہ24 گھنٹوں کے دوران 13,85,706 ٹیسٹ کئے گئے۔ہندوستان میں اب تک مجموعی طور پر 58 کروڑ سے زیادہ  ٹیسٹ کئے جاچکے ہیں۔
پورے ملک میں ٹیسٹوں کی تعداد میں اضافہ کیاگیا ہے۔اسی کے ساتھ ہفتہ وار مثبت معاملات کی شرح 1.64 فیصد رہی۔جو کہ اس وقت گزشتہ 105دنوں سے لگاتار 3 فیصد سے بھی کم پر قائم ہے۔یومیہ مثبت معاملات کی شرح اس وقت 1.53 فیصد ہے۔ یومیہ مثبت معاملات کی شرح لگاتار39 دنوں سے 3 فیصد سے نیچے رہی ہے اور لگاتار 122 دن سے 5 فیصد سے نیچے رہی ہے۔